താലിബാന് പോരാടിയത് രാജ്യത്തിനു വേണ്ടി, ഞങ്ങള് സ്ത്രീകളെ ബഹുമാനിക്കുന്നു, അവര് ഞങ്ങളുടെ സഹോദരിമാരെന്ന് താലിബാന് നേതാവ് അമേരിക്കയ്ക്കെതിരായ 911 ആക്രമണങ്ങളില് ഒസാമ ബിന് ലാദന്റെ പങ്കിന് തെളിവുകളില്ലെന്നും അവകാശവാദം സെപ്റ്റംബര് 11 ന് അമേരിക്കയില് നടന്ന ഭീകരാക്രമണത്തിന് ഒസാമ ബിന് ലാദന് പങ്കില്ലെന്നും അഫ്ഗാനിസ്ഥാനെതിരെ യുദ്ധം ചെയ്യാന് അമേരിക്കക്കാര് ഇത് ഒരു ഒഴികഴിവായി ഉപയോഗിച്ചുവെന്നും അവകാശപ്പെട്ട് താലിബാന് . 20 വര്ഷത്തെ യുദ്ധത്തിന് ശേഷവും 2001 സെപ്റ്റംബര് 11 ആക്രമണത്തില് ഒസാമ ബിന് ലാദന്റെ പങ്കാളിത്തത്തിന് തെളിവുകളൊന്നുമില്ല .എന്ബിസി ന്യൂസിനോട് സംസാരിച്ച താലിബാന് വക്താവ് സബീബുള്ള മുജാഹിദ് പറഞ്ഞു. ഈ യുദ്ധത്തിന് ഒരു ന്യായീകരണവും ഇല്ലായിരുന്നു, ഇത് അമേരിക്കക്കാര് യുദ്ധത്തിന് ഒരു ഒഴികഴിവായി ഉപയോഗിച്ചു, മുജാഹിദ് പറഞ്ഞു. 911 ആക്രമണം നടത്തിയ അല്ഖ്വയ്ദ പോലുള്ള ഭീകര സംഘടനകള്ക്ക് അഫ്ഗാനിസ്ഥാന് വീണ്ടും ആതിഥേയരാകില്ലെന്ന് താലിബാന് ഉറപ്പുനല്കുന്നുണ്ടോ എന്ന ചോദ്യത്തിന് അഫ്ഗാന് മണ്ണ് ഭീകരതയ്ക്ക് താവളമാകില്ലെന്ന് തങ്ങള് ആവര്ത്തിച്ച് വാഗ്ദാനം ചെയ്തിട്ടുണ്ടെന്ന് താലിബാന് വക്താവ് പറഞ്ഞു. ലാദന് അമേരിക്കക്കാര്ക്ക് ഒരു പ്രശ്നമായി മാറിയപ്പോള് അദ്ദേഹം അഫ്ഗാനിസ്ഥാനിലായിരുന്നു. എന്നാല് അദ്ദേഹത്തിന്റെ പങ്കാളിത്തത്തിന് തെളിവില്ലായിരുന്നു, അഫ്ഗാന് മണ്ണ് ആര്ക്കും എതിരെ ഉപയോഗിക്കില്ലെന്ന് ഞങ്ങള് ഇപ്പോള് വാഗ്ദാനം ചെയ്തിട്ടുണ്ട്. സബീബുള്ള മുജാഹിദ് പറഞ്ഞു. താലിബാന് ഭരണത്തിന് കീഴില് തങ്ങളുടെ അവകാശങ്ങള് നഷ്ടപ്പെടുമെന്ന് ഭയന്ന് ജീവിക്കുന്ന സ്ത്രീകളെക്കുറിച്ച് ചോദിച്ചപ്പോള് മുജാഹിദ് പറഞ്ഞു, ഞങ്ങള് സ്ത്രീകളെ ബഹുമാനിക്കുന്നു, അവര് ഞങ്ങളുടെ സഹോദരിമാരാണ്. അവര് ഭയപ്പെടേണ്ടതില്ല. താലിബാന് രാജ്യത്തിനുവേണ്ടി പോരാടി. സ്ത്രീകള് ഞങ്ങളെക്കുറിച്ച് അഭിമാനിക്കണം, ഭയപ്പെടരുത്.